


	Eiropas Parlaments
2024-2029
	[image: EP logo RGB_Mute]



PIEŅEMTIE TEKSTI

[bookmark: TANumber]P10_TA(2026)0263
[bookmark: title]Iebildumu izteikšana saskaņā ar Reglamenta 115. panta 2. un 3. punktu: ģenētiski modificēta kukurūza NK603 × T25
[bookmark: DocNumber]
[bookmark: PE]PE789.023
[bookmark: Sujet][bookmark: References]Eiropas Parlamenta 2026. gada 8. jūlija rezolūcija par Komisijas 2026. gada 29. jūnija Īstenošanas Lēmumu (ES) 2026/1417, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu kukurūzu NK603 × T25, no tās sastāv vai ir no tās ražoti (2026/2745(RSP))
[bookmark: TextBodyBegin]Eiropas Parlaments,
–	ņemot vērā Komisijas 2026. gada 29. jūnija Īstenošanas Lēmumu (ES) 2026/1417, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu kukurūzu NK603 × T25, no tās sastāv vai ir no tās ražoti[footnoteRef:2], [2:  	OV L, 2026/1417, 3.7.2026., ELI: http://data.europa.eu/eli/dec_impl/2026/1417/oj.] 

–	ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību[footnoteRef:3] un jo īpaši tās 11. panta 3. punktu un 23. panta 3. punktu, [3:  	OV L 268, 18.10.2003., 1. lpp., ELI: http://data.europa.eu/eli/reg/2003/1829/oj.] 

[bookmark: _Hlk219206484]–	ņemot vērā Regulas (EK) Nr. 1829/2003 35. pantā minētās Augu, dzīvnieku, pārtikas aprites un dzīvnieku barības pastāvīgās komitejas 2026. gada 27. aprīļa balsojumu, kura dēļ atzinums netika sniegts, un pārsūdzības komitejas 2026. gada 2. jūnija balsojumu, atkal nesniedzot atzinumu,
–	ņemot vērā 11. pantu Eiropas Parlamenta un Padomes 2011. gada 16. februāra Regulā (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu[footnoteRef:4], [4:  	OV L 55, 28.2.2011., 13. lpp., ELI: http://data.europa.eu/eli/reg/2011/182/oj.] 

–	ņemot vērā Eiropas Pārtikas nekaitīguma iestādes (EFSA) 2025. gada 29. oktobrī pieņemto atzinumu, kas publicēts 2025. gada 27. novembrī[footnoteRef:5], [5:  	EFSA Ekspertu grupas ģenētiski modificētu organismu jautājumos zinātniskais atzinums par dokumentu “Assessment of genetically modified maize NK603 × T25 (dossier GMFF-2023-21252)”, EFSA Journal, 2025, 23. sēj. (11.):e9745, https://doi.org/10.2903/j.efsa.2025.9745.] 

–	ņemot vērā Parlamenta iepriekšējās rezolūcijas, kurās iebilsts pret atļauju izmantot ģenētiski modificētus organismus (ĢMO)[footnoteRef:6], [6:  	Parlaments astotajā sasaukumā pieņēma 36 rezolūcijas un devītajā sasaukumā – 38 rezolūcijas, ar ko iebilda pret atļauju izmantot ĢMO. Turklāt desmitajā sasaukumā Parlaments ir pieņēmis šādas rezolūcijas:
–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/2628, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu kukurūzu MON 89034 × 1507 × NK603, sastāv vai ir ražoti no tās (OV C, C/2025/1797, 4.4.2025., ELI: http://data.europa.eu/eli/C/2025/1797/oj);
–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/2627, ar ko, ievērojot Eiropas Parlamenta un Padomes Regulu (EK) Nr. 1829/2003, atļauj laist tirgū produktus, kas satur ģenētiski modificētu kokvilnu COT102, no tās sastāv vai ir no tās ražoti (OV C, C/2025/1798, 4.4.2025., ELI: http://data.europa.eu/eli/C/2025/1798/oj);
–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/2629, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu kukurūzu MON 89034 × 1507 × MON 88017 x 59122 un astoņas tās apakškombinācijas, sastāv vai ir ražoti no tām (OV C, C/2025/1799, 4.4.2025., ELI: http://data.europa.eu/eli/C/2025/1799/oj);
–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/1828, ar ko, ievērojot Eiropas Parlamenta un Padomes Regulu (EK) Nr. 1829/2003, atjauno atļauju laist tirgū barību, kura satur ģenētiski modificētu kukurūzu MON 810 vai sastāv no tās, kā arī no šādas kukurūzas ražotus pārtikas un barības produktus, un atceļ Komisijas Īstenošanas lēmumu (ES) 2017/1207 (OV C, C/2025/1800, 4.4.2025., ELI: http://data.europa.eu/eli/C/2025/1800/oj);
–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/1822, ar ko, ievērojot Eiropas Parlamenta un Padomes Regulu (EK) Nr. 1829/2003, atļauj laist tirgū produktus, kas satur ģenētiski modificētu kukurūzu DP915635, sastāv vai ir ražoti no tās (OV C, C/2025/1801, 4.4.2025., ELI: https://eur-lex.europa.eu/eli/C/2025/1801/oj);
–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/1826, ar ko, ievērojot Eiropas Parlamenta un Padomes Regulu (EK) Nr. 1829/2003, atļauj laist tirgū produktus, kas satur ģenētiski modificētu kukurūzu DP23211, sastāv vai ir ražoti no tās (OV C, C/2025/1802, 4.4.2025., ELI: http://data.europa.eu/eli/C/2025/1802/oj);
–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/2618, ar ko, ievērojot Eiropas Parlamenta un Padomes Regulu (EK) Nr. 1829/2003, atļauj laist tirgū produktus, kas satur ģenētiski modificētu kukurūzu DP202216, sastāv vai ir ražoti no tās (OV C, C/2025/1803, 4.4.2025., ELI: http://data.europa.eu/eli/C/2025/1803/oj);
–	Eiropas Parlamenta 2024. gada 26. novembra rezolūcija par projektu Komisijas īstenošanas lēmumam, ar ko, ievērojot Eiropas Parlamenta un Padomes Regulu (EK) Nr. 1829/2003, atļauj laist tirgū produktus, kas satur ģenētiski modificētu kukurūzu MON 94804, sastāv vai ir ražoti no tās (OV C, C/2025/1804, 4.4.2025., ELI: http://data.europa.eu/eli/C/2025/1804/oj);
–	Eiropas Parlamenta 2025. gada 12. februāra rezolūcija par projektu Komisijas īstenošanas lēmumam, ar ko, ievērojot Eiropas Parlamenta un Padomes Regulu (EK) Nr. 1829/2003, atļauj laist tirgū produktus, kas satur ģenētiski modificētu kukurūzu DP910521, no tās sastāv vai ir no tās ražoti (OV C, C/2025/2246, 29.4.2025., ELI: http://data.europa.eu/eli/C/2025/2246/oj);
–	Eiropas Parlamenta 2025. gada 12. februāra rezolūcija par projektu Komisijas īstenošanas lēmumam, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON 95275, no tās sastāv vai ir no tās ražoti (OV C, C/2025/2247, 29.4.2025., ELI: http://data.europa.eu/eli/C/2025/2247/oj).
–	Eiropas Parlamenta 2025. gada 8. maija rezolūcija par projektu Komisijas īstenošanas lēmumam, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētas sojas pupas MON 87705 × MON 87708 × MON 89788, sastāv vai ir ražoti no tām (OV C, C/2026/586, 24.2.2026., ELI: http://data.europa.eu/eli/C/2026/586/oj);
–	Eiropas Parlamenta 2025. gada 8. oktobra rezolūcija rezolūcija par Komisijas 2025. gada 22. septembra īstenošanas Lēmumu (ES) 2025/1898, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu DP51291, sastāv vai ir ražoti no tās (OV C, C/2026/1523, 15.4.2026., ELI: http://data.europa.eu/eli/C/2026/1523/oj);
–	Eiropas Parlamenta 2025. gada 25. novembra rezolūcija par projektu Komisijas īstenošanas lēmumam, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu DAS1131, sastāv vai ir ražoti no tās (OV C, C/2026/1703, 24.4.2026., ELI: http://data.europa.eu/eli/C/2026/1703/oj);
–	Eiropas Parlamenta 2025. gada 25. novembra rezolūcija par projektu Komisijas īstenošanas lēmumam, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu kokvilnu MON 88913 (MON-88913-8), sastāv vai ir ražoti no tās (OV C, C/2026/1704, 24.4.2026., ELI: http://data.europa.eu/eli/C/2026/1704/oj);
–	Eiropas Parlamenta 2025. gada 25. novembra rezolūcija par projektu Komisijas īstenošanas lēmumam, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu eļļas rapsi MON 88302, sastāv vai ir ražoti no tā (OV C, C/2026/1705, 24.4.2026., ELI: http://data.europa.eu/eli/C/2026/1705/oj);
–	Eiropas Parlamenta 2025. gada 25. novembra rezolūcija par Komisijas īstenošanas lēmumu, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētas sojas pupas MON 87708, sastāv vai ir ražoti no tām (OV C, C/2026/1706, 24.4.2026., ELI: http://data.europa.eu/eli/C/2026/1706/oj);
–	Eiropas Parlamenta 2025. gada 25. novembra rezolūcija par projektu Komisijas īstenošanas lēmumam, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu kukurūzu MON 87427, sastāv vai ir ražoti no tās (OV C, C/2026/1707, 24.4.2026., ELI: http://data.europa.eu/eli/C/2026/1707/oj);
–	Eiropas Parlamenta 2025. gada 16. decembra rezolūcija par projektu Komisijas īstenošanas lēmumam, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu kukurūzu NK603, no tās sastāv vai ir no tās ražoti (OV C, C/2026/2150, 6.5.2026., ELI: http://data.europa.eu/eli/C/2026/2150/oj);
–	Eiropas Parlamenta 2025. gada 16. decembra rezolūcija par projektu Komisijas īstenošanas lēmumam, ar kuru atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū no ģenētiski modificētām cukurbietēm KWS20-1 ražotus pārtikas produktus, pārtikas sastāvdaļas un dzīvnieku barību (OV C, C/2026/2151, 6.5.2026., ELI: http://data.europa.eu/eli/C/2026/2151/oj);
–	Eiropas Parlamenta 2026. gada 11. februāra rezolūcija par projektu Komisijas īstenošanas lēmumam, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētas sojas pupas DBN-09004-6, sastāv vai ir ražoti no tām (Pieņemtie teksti, P10_TA(2026)0041);
–	Eiropas Parlamenta 2026. gada 11. februāra rezolūcija par projektu Komisijas īstenošanas lēmumam, ar ko atbilstoši Eiropas Parlamenta un Padomes Regulai (EK) Nr. 1829/2003 tiek atjaunota atļauja laist tirgū produktus, kas satur ģenētiski modificētu kukurūzu T25 (ACS-ZMØØ3-2), sastāv vai ir ražoti no tās (Pieņemtie teksti, P10_TA(2026)0042);
–	Eiropas Parlamenta 2026. gada 11. februāra rezolūcija par projektu Komisijas īstenošanas lēmumam, ar ko atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu kokvilnu GHB614 × LLCotton25, sastāv vai ir ražoti no tās (Pieņemtie teksti, P10_TA(2026)0043);
–	Eiropas Parlamenta 2026. gada 11. februāra rezolūcija par projektu Komisijas īstenošanas lēmumam, ar ko atbilstoši Eiropas Parlamenta un Padomes Regulai (EK) Nr. 1829/2003 tiek atjaunota atļauja laist tirgū produktus, kas satur ģenētiski modificētu kokvilnu T304-40, sastāv vai ir ražoti no tās (Pieņemtie teksti, P10_TA(2026)0044).
–	Eiropas Parlamenta 2026. gada 29. aprīļa rezolūcija par projektu Komisijas īstenošanas lēmumam, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētas sojas pupas MON 94637, sastāv vai ir ražoti no tām (Pieņemtie teksti, P10_TA(2026)0150);] 

–	ņemot vērā Reglamenta 115. panta 2. un 3. punktu,
–	ņemot vērā Vides, klimata un pārtikas nekaitīguma komitejas rezolūcijas priekšlikumu,
A.	tā kā ar Komisijas Īstenošanas lēmumu (ES) 2015/2279[footnoteRef:7] ir atļauts laist tirgū pārtiku un barību, kas satur ģenētiski modificētu kukurūzu NK603 × T25 (turpmāk – “ĢM kukurūza”), no tās sastāv vai ir no tās ražota, tā kā šī atļauja darbojas arī attiecībā uz tādu produktu laišanu tirgū, kas nav pārtika vai barība un satur ĢM kukurūzu vai sastāv no tās un kas paredzēti izmantošanai tādos pašos veidos kā jebkura cita kukurūza, izņemot audzēšanu;  [7:  	Komisijas Īstenošanas lēmums (ES) 2015/2279 (2015. gada 4. decembris), ar ko atbilstīgi Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu NK603 × T25 (MON-ØØ6Ø3-6 × ACS-ZMØØ3-2), sastāv vai ir ražoti no tās (OV L 322, 8.12.2015., 58. lpp., ELI: http://data.europa.eu/eli/dec_impl/2015/2279/oj);] 

B.	tā kā 2024. gada 19. aprīlī Beļģijā bāzētais uzņēmums Bayer Agriculture BV Amerikas Savienotajās Valstīs bāzētā uzņēmuma Bayer CropScience LP vārdā iesniedza Komisijai pieteikumu par minētās atļaujas atjaunošanu;
C.	tā kā 2025. gada 27. novembrī EFSA saskaņā ar Regulas (EK) Nr. 1829/2003 6. un 18. pantu izdeva labvēlīgu zinātnisko atzinumu; tā kā EFSA secināja, ka atjaunošanas pieteikumā nav ietverti pierādījumi par jauniem apdraudējumiem, eksponētības izmaiņām vai zinātnisku nenoteiktību, kas liktu mainīt secinājumus, kuri izdarīti sākotnējā ĢM kukurūzas riska novērtējumā, ko Iestāde pieņēma 2015. gadā[footnoteRef:8]; tā kā minētajos atzinumos nav aplūkotas vairākas plašākas vidiskās, sociālekonomiskās un kumulatīvās ietekmes, kuras EFSA ieskatā neietilpst tās kompetencē;  [8:  	EFSA Ekspertu grupas ģenētiski modificētu organismu jautājumos zinātniskais atzinums par Bayer CropScience pieteikumu (EFSA-GMO-NL-2010-80) atļaujai laist tirgū pret herbicīdizturīgu ģenētiski modificētu kukurūzu NK603 × T25 izmantošanai pārtikā un barībā, importam un pārstrādei saskaņā ar Regulu (EK) Nr. 1829/2003, EFSA Journal, 2015, 13. sēj. (7.):4165, https://doi.org/10.2903/j.efsa.2015.4165.] 

D.	tā kā ĢM kukurūza ir pret herbicīdiem izturīga ģenētiski modificēta kukurūza, kas iegūta, apvienojot NK603 notikumu (glifozāta tolerance) un T25 notikumu (glufozinātamonija tolerance); 
E.	tā kā EFSA veiktajos riska novērtējumos netika iekļauti ne ilgtermiņa toksikoloģiskie pētījumi, ne detalizēta kumulatīvās un kombinētās ietekmes analīze, tostarp attiecībā uz potenciālo mijiedarbību ar kukurūzas audzēšanā parasti izmantoto pesticīdu atliekām;
F.	tā kā lielākā daļa ĢM kultūraugu, arī ĢM kukurūza, ir ģenētiski modificēti, lai tie būtu izturīgi pret vienu vai vairākiem komplementāriem herbicīdiem, kurus var izmantot visā ĢM kultūraugu audzēšanas laikā, attiecīgajam kultūraugam neiznīkstot, kā tas būtu gadījumā, ja izmantotu pret herbicīdiem neizturīgu kultūru; tā kā vairākos pētījumos konstatēts, ka herbicīdizturīgu ĢM kultūraugu audzēšanā vairāk izmanto komplementārus herbicīdus, un tas lielā mērā notiek tādēļ, ka ir parādījušās herbicīdizturīgas nezāles[footnoteRef:9]; [9:  	Sk., piemēram, Bonny, S., “Genetically Modified Herbicide-Tolerant Crops, Weeds, and Herbicides: Overview and Impact”, Environmental Management, 2016. gada janvāris; 57. sēj. (1.), 31.–48. lpp., https://www.ncbi.nlm.nih.gov/pubmed/26296738 un Benbrook, C.M., “Impacts of genetically engineered crops on pesticide use in the U.S. - the first sixteen years”, Environmental Sciences Europe, 2012. gada 28. septembris, 24. sēj. (1.), .https://doi.org/10.1007/s00267-015-0589-7https://doi.org/10.1186/2190-4715-24-24 ] 

G.	tā kā herbicīdizturīgu ĢM kultūraugu izmantošanas dēļ lauksaimnieki ir piesaistīti nezāļu pārvaldības sistēmai, kas lielā mērā vai pilnībā ir atkarīga no herbicīdiem, nosakot augstāku cenu par ĢM sēklām un vienlaikus radot atkarību no komplementāru herbicīdu kā ražošanas sistēmas neatņemamas daļas izmantošanas; tā kā lielāka atkarība no komplementāriem herbicīdiem saimniecībās, kurās audzē ĢM kukurūzu, paātrinās pret minētajiem herbicīdiem rezistentu nezāļu rašanos un izplatību un tādējādi radīs vajadzību vēl vairāk izmantot herbicīdus, proti, veidos apburto loku, ko dēvē par “herbicīdu skrejceliņu”; tā kā līdz ar to negatīvā ietekme, ko rada pārmērīga paļaušanās uz herbicīdiem, pasliktina augsnes veselību, ūdens kvalitāti un biodaudzveidību virs un zem zemes virskārtas, kā arī palielina iedarbību uz cilvēkiem un dzīvniekiem, iespējams, arī tādēļ, ka lielāks daudzums herbicīdu atlieku nonāk pārtikā un dzīvnieku barībā[footnoteRef:10]; [10:  	Sk., piemēram: https://doi.org/10.1002/ps.8105 un https://doi.org/10.1016/j.geoforum.2009.03.009.] 

H.	tā kā glufozināts ir klasificēts kā reproduktīvajai sistēmai toksiska viela (1B) un tāpēc tam piemērojami Eiropas Parlamenta un Padomes Regulā (EK) Nr. 1107/2009[footnoteRef:11] noteiktie izslēgšanas kritēriji; tā kā termiņš atļaujai lietot glufozinātu Savienībā beidzās 2018. gada 31. jūlijā; [11:  	Eiropas Parlamenta un Padomes Regula (EK) Nr. 1107/2009 (2009. gada 21. oktobris ) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp., ELI: http://data.europa.eu/eli/reg/2009/1107/oj).] 

[bookmark: _Hlk218688545]I.	tā kā joprojām pastāv būtiskas zinātniskas neskaidrības par glifozāta drošumu cilvēka veselībai un videi; tā kā EFSA 2015. gada novembrī secināja, ka glifozāts, visticamāk, nav kancerogēns, un Eiropas Ķimikāliju aģentūra 2017. gada martā secināja, ka nav pamata to šādi klasificēt; tā kā pretēji tam 2015. gadā Starptautiskā Vēža izpētes aģentūra, kas ir specializētā Pasaules Veselības organizācijas vēža pētniecības aģentūra, glifozātu klasificēja kā iespējami kancerogēnu cilvēkam; tā kā vairāki neseni zinātniski recenzēti pētījumi apstiprina to, ka glifozāts varētu būt kancerogēns[footnoteRef:12]; tā kā žurnāls “Regulatory Toxicology and Pharmacology” ir oficiāli atsaucis 2000. gadā publicēto zinātnisko rakstu “Safety Evaluation and Risk Assessment of the Herbicide Roundup and Its Active Ingredient, Glyphosate, for Humans”, kas daudzos riska novērtējumos tika izmantots, lai aizstāvētu glifozāta drošību, jo “radās bažas par tā autorību, pētījuma rezultātu derīgumu autoru un pētījuma sponsora sniegtā ieguldījuma sagrozīšanas kontekstā un autoru iespējamiem interešu konfliktiem”[footnoteRef:13]; [12:  	Skatīt, piemēram, https://doi.org/10.1016/j.mrrev.2019.02.001, https://doi.org/10.1093/ije/dyz017, https://doi.org/10.1371/journal.pone.0219610 un https://doi.org/10.1186/s13045-019-0767-9. ]  [13:  	https://doi.org/10.1006/rtph.1999.1371.] 

J.	tā kā ĢM augos atrasto herbicīdu atlieku un metabolītu izvērtēšana neietilpst EFSA Ģenētiski modificēto organismu komisijas kompetencē, un līdz ar to šāds novērtējums nav daļa no ĢMO apstiprināšanas; tā kā šāda situācija rada problēmu, jo ģenētiska modifikācija pati par sevi var ietekmēt veidu, kā attiecīgajā ĢM augā noārdās papildu herbicīdi, kā arī var izmainīt metabolītu sastāvu un attiecīgi izraisīt toksiskumu[footnoteRef:14]; [14:  	Tas patiešām attiecas uz glifozātu, kā norādīts EFSA publikācijā “Review of the existing maximum residue levels for glyphosate according to Article 12 of Regulation (EC) No 396/2005” (Pārskats par pašreizējo glifozāta maksimālo atlieku līmeni saskaņā ar Regulas (EK) Nr. 396/2005 12. pantu), EFSA Journal, 2018. gads, 16. sēj. (5.):e05263, 12. lpp., https://doi.org/10.2903/j.efsa.2018.5263;] 

K.	tā kā joprojām nav pietiekami nodrošināts neatkarīgs monitorings un novērošana attiecībā uz iespējamo nelabvēlīgo ietekmi uz biodaudzveidību, augsnes veselību, apputeksnētājiem un nemērķa organismiem;
L.	tā kā zinātniskās nenoteiktības gadījumos būtu jāpiemēro piesardzības princips, kas ir noteikts Līguma par Eiropas Savienības darbību 191. pantā;
M.	tā kā Regulā (EK) Nr. 1829/2003 ir noteikts, ka ĢM pārtika un barība nedrīkst nelabvēlīgi ietekmēt cilvēku veselību, dzīvnieku veselību vai vidi;
N.	tā kā ĢM kukurūzas atļaujas atjaunošana Savienībā būtu pretrunā starptautiskajām saistībām pesticīdu lietošanas samazināšanā[footnoteRef:15], jo valstīs, kurās audzē šos herbicīdizturīgos ĢM kultūraugus, palielinātos cilvēku, dzīvnieku un vides eksponētība glifozātam un glufozinātam, kā arī varētu rasties nopietnas ar to saistītas sekas veselībai; [15:  	2022. gada decembrī Apvienoto Nāciju Organizācijas Konvencijas par bioloģisko daudzveidību Pušu konferences 15. sesijā tika panākta vienošanās par globālo biodaudzveidības satvaru, kas ietver globālu mērķi līdz 2030. gadam vismaz par 50 % samazināt pesticīdu radīto apdraudējumu (skatīt: https://ec.europa.eu/commission/presscorner/detail/lv/ip_22_7834). ] 

O.	tā kā Savienībā nav atļauts audzēt ĢM kukurūzu;
P.	tā kā ar Komisijas Īstenošanas Lēmumu (ES) 2026/1417 tiktu atļauts arī turpmāk Savienībā importēt produktus, kas neatbilst Savienības lauksaimnieku ievērotajiem standartiem, un tādējādi viņiem tiktu radīti neizdevīgi konkurences apstākļi;
Q.	tā kā stratēģiskā dialoga par lauksaimniecības nākotni Eiropas Savienībā secinājumos[footnoteRef:16] Komisija tiek aicināta atkārtoti izvērtēt savu pieeju attiecībā uz tirgus pieejamību lauksaimniecības pārtikas importam un eksportam, ņemot vērā grūtības, ko rada Savienības un tās tirdzniecības partneru atšķirīgie standarti; tā kā taisnīgākas globālās tirdzniecības attiecības, kas saskanētu ar veselīgas vides mērķiem, bija viena no galvenajām lauksaimnieku prasībām 2023., 2024. un 2025. gada demonstrāciju laikā; [16:  	https://commission.europa.eu/topics/agriculture-and-rural-development/strategic-dialogue-future-eu-agriculture_lv. ] 

R.	tā kā Parlaments ir vairākkārt uzsvēris – lai novērstu pastāvīgo demokrātijas deficītu, Komisijai nevajadzētu atļaut ĢMO gadījumos, kad dalībvalstis Augu, dzīvnieku, pārtikas aprites un dzīvnieku barības pastāvīgajā komitejā vai pārsūdzības komitejā nav panākušas kvalificētu balsu vairākumu;
S.	tā kā Komisija turpina piešķirt atļaujas ĢMO, neraugoties uz pašas atzītajām nepilnībām demokrātiskā lēmumu pieņemšanas procesā, dalībvalstu atbalsta trūkumu un Parlamenta iebildumiem;
T.	tā kā pieeja “Viena veselība” paredz, ka, novērtējot ĢMO ilgtermiņa ilgtspēju un drošumu, ir jāņem vērā cilvēku, dzīvnieku, augu un vides veselības savstarpējā atkarība;
1.	uzskata, ka Komisijas Īstenošanas Lēmums (ES) 2026/1417 pārsniedz Regulā (EK) Nr. 1829/2003 paredzētās īstenošanas pilnvaras;
2.	uzskata, ka Komisijas Īstenošanas Lēmums (ES) 2026/1417 neatbilst Savienības tiesību aktiem, jo nav saderīgs ar Regulas (EK) Nr. 1829/2003 mērķi, proti, saskaņā ar Eiropas Parlamenta un Padomes Regulā (EK) Nr. 178/2002[footnoteRef:17] izklāstītiem vispārējiem principiem nodrošināt pamatu tam, ka saistībā ar ĢM pārtiku un barību augstā līmenī ir garantēta cilvēka dzīvības un veselības, dzīvnieku veselības un labturības, vides un patērētāju interešu aizsardzība, vienlaikus nodrošinot efektīvu iekšējā tirgus darbību;  [17:  	Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp., ELI: http://data.europa.eu/eli/reg/2002/178/oj).] 

3.	prasa Komisijai atsaukt Komisijas Īstenošanas Lēmumu (ES) 2026/1417;
[bookmark: _Hlk218675841]4.	aicina Komisiju neatjaunot ĢM kukurūzas atļauju, jo nav pietiekamu pierādījumu par tās ilgtermiņa ietekmi uz biodaudzveidību, pārtikas nekaitīgumu, lauksaimnieku iztikas līdzekļiem un dzīvnieku veselību saskaņā ar pieeju “Viena veselība”;
[bookmark: _Hlk210900300]5.	Calls on aicina Komisiju nekavējoties iesniegt tiesību akta priekšlikumu, lai reformētu lēmumu pieņemšanas procedūru attiecībā uz ĢMO, reaģējot uz Parlamenta konsekventajiem iebildumiem un kvalificēta vairākuma atbalsta trūkumu starp dalībvalstīm;
[bookmark: _Hlk210900241]6.	šajā saistībā uzsver, ka atļauja izmantošanai pārtikā, dzīvnieku barībā vai produktos importēt ĢM augus, kas ir herbicīdizturīgi pret Savienībā aizliegtiem herbicīdiem, piemēram, glufozinātu, ir pretrunā Savienības starptautiskajām saistībām, kuras cita starpā noteiktas ANO Biodaudzveidības konvencijā un ANO ilgtspējīgas attīstības mērķos, tostarp nesen pieņemtajā Kuņminas-Monreālas satvarā, un ka tā rada nevienlīdzīgus konkurences apstākļus Savienības lauksaimniekiem;
7.	uzdod priekšsēdētājai šo rezolūciju nosūtīt Padomei un Komisijai, kā arī dalībvalstu valdībām un parlamentiem.

